Pseudomyrmecion

Se Systematisk inndeling

Pseudomyrmecion er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

Utseende 
En ganske liten, rødbrun til svart trebukk. Artene minner overflatisk om maur. Antennene er tynne og noe kortere enn kroppen. Hodet er forholdsvis stort og bredt. Pronotum har rundede sider og er nærmest tønneformet sett ovenfra. Den bakerste delen er markert innsnevret slik at det blir en tydelig "stilk" mellom forkroppen og dekkvingene. Disse er hvelvede og litt innsnevrede i midten. Beina er ganske lange.

Levevis 
Larvene utvikler seg i død ved av eike-arten Quercus faginea, i sevjelaget under barken på nylig døde eller avkuttede kvister. Utviklingen tar ett år. De voksne billene er aktive i mai-juni sammen med maur i slekten Crematogaster, som de etterligner.

Utbredelse 
Arten er bare kjent fra et begrenset område i det nordlige Algerie. Den er vurdert som direkte truet av IUCN , trolig er skogbranner den viktigste trusselfaktoren.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Tillomorphini Lacordaire, 1869  
 Slekten Pseudomyrmecion Bedel, 1885  
 Pseudomyrmecion ramalium Bedel, 1885

Referanser

Kilder 
 Katalog med utbredelsesdata 
 Cerambycidae of the World - Tillomorphini
 BioLib - Tillomorphini

Eksterne lenker 
 
 
 Bildegalleri

Cerambycinae
Dyr formelt beskrevet i 1885